open-index/open-wikipedia-markdown huggingface dataset:
Σάαν

Το **Σάαν** *([[γερμανικά]] Schaan)* με περίπου 5.800 κατοίκους, είναι ο πιο πυκνοκατοικημένος δήμος στο Πριγκιπάτο του Λίχτενσταϊν. Αποτελεί το βιομηχανικό κέντρο της χώρας καθώς επίσης και σημαντικό κόμβο μεταφορών.

## Γεωγραφία
Η πόλη του Σάαν συνορεύει στα νότια με τον δήμο του Βαντούζ, στα ανατολικά με το δήμο του Τρίζενμπεργκ και στα βόρεια με τους δήμους του Έσσεν και Γκάμπριν. Στη δυτική πλευρά ο ποταμός Ρήνος είναι το φυσικό σύνορο που διαχωρίζει το Λίχτενσταϊν από την Ελβετία και ανατολικά της περιοχής υπάρχει η οροσειρά «*Drei Schwestern*» (τρεις αδελφές).

## Ιστορία
Αρχαιολογικά ευρήματα έχουν αποδείξει πως το Σάαν κατοικήθηκε 6000 χρόνια πριν.

## Παραπομπές


Κατηγορία:Πόλεις του Λίχτενσταϊν
Μαριτίμ (Τογκό)

Η **Μαριτίμ** (γαλλικά: Maritime) είναι η νοτιότερη από τις 5 περιφέρειες του Τόγκο. Πρωτεύουσα είναι η Λομέ.

## Πόλεις
Η μεγαλύτερη πόλη είναι η Λομέ και δεύτερη μεγαλύτερη η Τσεβιέ. Άλλες πόλεις είναι η Ανεχό, η Κεβέ, η Βογκάν και η Ταμπλιγκμπό.

## Νομαρχίες
* Αβέ
* Γκολφς
* Λακς
* Λομέ
* Βο 
* Γιοτό
* Ζιό

## Γεωγραφία
Η Μαριτίμ συνορεύει με στα βόρεια με το Πλατώ. το Μπενίν στα ανατολικά (με το Κουφφό στα βορειοανατολικά και με το Μονό στα νοτιοανατολικά) και τη Βόλτα της Γκάνα στα δυτικά.

Είναι η μόνη περιφέρεια που βρέχεται από θάλασσα.

Η Μαριτίμ είναι η μικρότερη σε έκταση, αλλά μεγαλύτερη σε πληθυσμό.

## Πληθυσμός
Η Μαριτίμ είναι η μικρότερη σε έκταση, αλλά μεγαλύτερη σε πληθυσμό.

## Ονομασία
Η λέξη *Maritime* σημαίνει *παραθαλάσσιος*. Η περιφέρεια έχει ονομαστεί έτσι επειδή βρέχεται από θάλασσα. 

## Δείτε επίσης
* Περιφέρειες του Τόγκο

Κατηγορία:Γεωγραφία του Τόγκο
Περιφέρεια Καρά

Η **Καρά** (γαλλικά: Kara) είναι μια από τις 5 περιφέρειες του Τόγκο. Πρωτεύουσα είναι η Καρά.

thumb|300px|right|Οι νομαρχίες της Καρά

## Πόλεις
Η μεγαλύτερη πόλη είναι η Καρά και δεύτερη μεγαλύτερη η Μπαφιλό. Άλλες πόλεις είναι η Μπασάρ, η Νιαμτούγκου, η Γκερίν Κουκά1, η Καντέ  και η Παγκουντά.

1. Γκερίν Κουκά υπάρχει και στην νομαρχία Μπασάρ και στη νομαρχία Ντουφέλγκου.

## Νομαρχίες
thumb|right|250px|Μπαφιλό

* Ασσολί
* Μπασάρ
* Μπιμά (Μπινά)
* Ντανκπέμ
* Ντουφελγκού
* Κεράν
* Κοζά
  
## Γεωγραφία
Η Καρά βρίσκται βόρεια της Κεντρικής περιφέρειας και νότια του Σαβάν. Συνορεύει με το Μπενίν στα ανατολικά, συγκεκριμένα τη Ντόνγκα στα νοτιοανατολικά και την Ατακορά στα βορειοανατολικά και τη Βόρεια περιφέρεια της Γκάνα στα δυτικά. 

## Δείτε επίσης
* Περιφέρειες του Τόγκο

Κατηγορία:Γεωγραφία του Τόγκο
Τέμενος Γεραλτί

Το **Τέμενος Γεραλτί** (Τουρκικά: Yeraltı Camii) είναι ένα Ισλαμικό Τέμενος στο δρόμο Κεμανκές στο Καρακόϊ-Γαλατά της Κωνσταντινούπολης (στο σημείο εκείνο βρίσκεται σήμερα και ο τερματικός σταθμός των πλοίων του Γαλατά). Το Τέμενος είναι υπόγειο (Yeraltı/Γεραλτί μεταφράζεται από την Τουρκική γλώσσα ως υπόγειο) και βρίσκεται στην αρχή του Κεράτιου κόλπου κοντά στο Βόσπορο. 

## Ιστορία
Γύρω στον 6ο αιώνα ο βυζαντινός αυτοκράτορας Τιβέριος Β' λέγεται ότι έκτισε ένα οχυρό (γνωστό ως το *Κάστρο του Γαλατά* ) στο σημείο συμβολής του Κεράτιου κόλπου με τον Βόσπορο. Στο υπόγειο κελάρι του οχυρού φυλασσόταν μια μεγάλη αλυσίδα την οποία οι Βυζαντινοί την χρησιμοποιούσαν για την οχύρωση-θωράκιση του Κεράτιου Κόλπου ενάντια των εχθρικών πλοίων.  Κατά την διάρκεια της πολιορκίας της Κωνσταντινούπολης από τους Οθωμανούς (1453), η αλυσίδα αυτή είχε χρησιμοποιηθεί για αποτροπή εισόδου των Οθωμανικών πλοίων στο Κεράτιο Κόλπο. Σήμερα κάποιοι ερευνητές ταυτίζουν το υπόγειο αυτό με το υπόγειο στο οποίο σήμερα βρίσκεται το Τέμενος Γεραλτί.  Ο χώρος μετατράπηκε στο σημερινό Τέμενος το 1757 από το βεζίρη Κιοσέ Μουστάφα Πασά (Τουρκικά: Köse Mustafa Paşa). 

## Περιγραφή
Το εσωτερικό του Τεμένους αποτελείται από ένα πλήθος μεγάλων κολόνων στήριξης του υπογείου. Μέσα στο χώρο επικρατεί πρασινωπός φωτισμός και βρίσκονται δύο τάφοι-ιερά  τριών αγίων-μαρτύρων (μουσουλμάνων) οι οποίοι πέθαναν κατά την πρώτη Αραβική πολιορκία της Κωνσταντινούπολης το 674-78 μ.Χ. 

## Παραπομπές



Κατηγορία:Τζαμιά στην Κωνσταντινούπολη
Καρά

thumb|250px|right|Η αγορά της Καρά

Η **Καρά** (γαλλικά: Kara) ή **Λάμα-Καρά** (Lama-Kara) είναι η δεύτερη μεγαλύτερη σε πληθυσμό πόλη του Τόγκο. Βρίσκεται 413 χιλιόμετρα βόρεια της πρωτεύουσας Λομέ. 

250px|right

## Ιστορία
right|250px

Η Ναντό, η Γιανίβ και η Φωρ είναι οι τρεις παράνομες πόλεις που επιτέθηκαν στην πόλη. Η Καρά δεν συγχωρεί την ύπαρξή τους. Δυστυχώς, το Συμβούλιο της Καρά δεν έχει ακόμα βρει επαρκή κεφάλαια για τις πόλεις για να μπορέσει οικονομικά να έχει τις βασικές ανέσεις για να δημιουργήσει χώρους επιθημητούς για αποδοχή από την πόλη.

## Γεωγραφία
Ο ποταμός Ωγκώ διασχίζει νότια την πόλη και είναι η μόνη πηγή νερού. 

## Δημογραφία
Η Καρά περιλαμβάνει μια αγορά, πολλά πολυτελή ξενοδοχεία, τράπεζες και άλλα. Έχει τουρίστες, επειχειρηματίες και πολιτικά πρόσωπα.

Κάθε χρόνο, ένα παραδοσιακό τουρνουά πάλης λαμβάνει χώρα. 

Το 2002, δημιουργήθηκε ένα δεύτερο εθνικό πανεπιστήμιο.

### Εκπαίδευση
Η εκπαίδευση στην Καρά είναι απαραίτητη για έξι χρόνια. Το εκπαιδευτικό σύστημα έχει υποφέρει από ελλείψεις εκπαιδευτικών και από χαμηλότερο εκπαιδευτικό ποιότητας στις αγροτικές περιοχές.

## Οικονονομία
Η γεωργία είναι η σημαντικότερη οικονομιή δραστηριότητα στην Καρά. Ο καφές και το κακάο είναι παραδοσιακά οι μεγαλύτερες καλλιέργειες που προορίζονται για εξαγωγή, αλλά η παραγωγή βαμβακιού αυξήθηκε ραγδαία τη δεκαετία του 1990, με 173.000 τόνους που είχαν παραχθεί το 1999.

Μετά από μια καταστροφική συγκομιδή το 2001 (113.000 τόνοι), η παραγωγή ανέκαμψε σε 168.000 τόνους το 2002. Παρά τις ανεπαρκείς βροχοπτώσεις σε ορισμένες περιοχές, η κυβέρνηση του Τόγκο έχει επιτύχει το στόχο της αυτάρκειας σε καλλιέργειες εδώδιμων φυτών. Μικρές και μεσαίες εκμεταλλεύσεις παράγουν το μεγαλύτερο μέρος της καλλιέργειας τροφίμων-ο μέσος όρος των εκμεταλλεύσεων είναι ένα έως τρία εκτάρια. 

## Δείτε επίσης
* Κατάλογος πόλεων του Τόγκο

Κατηγορία:Πόλεις του Τόγκο
Κύπελλο Ελλάδας πετοσφαίρισης γυναικών 2011-2012

Το **[[Κύπελλο Ελλάδας πετοσφαίρισης γυναικών|Κύπελλο Ελλάδας βόλεϊ γυναικών]] για την περίοδο 2011−2012** είναι η 14η διοργάνωση στην ιστορία του θεσμού. Στη διοργάνωση δικαιώμα συμμετοχής είχαν οι 12 ομάδες του πρωταθλήματος, αλλά δήλωσαν συμμετοχή μόνο επτά (ΑΕΚ, ΣΑΑΚ Ανατόλια, Ηρακλής Κηφισιάς, Α.Ο. Μαρκοπούλου, Ολυμπιακός, Παναθηναϊκός και Πανιώνιος, ενώ δεν δήλωσαν συμμετοχή οι ομάδες Άρτεμις Κορυδαλλού, Βριλήσσια, Ηρακλής Θεσσαλονίκης, Μακεδόνες Αξιού και Πανελλήνιος). Κυπελλούχος αναδείχθηκε για 2η στην σειρά χρονιά, ο Ολυμπιακός.

## Α' φάση
Η Α' φάση θα γινόταν με τη συμμετοχή οκτώ ομάδων, ενώ άλλες τέσσερις ομάδες θα προκρίνονταν απευθείας στα προημιτελικά μετά από κλήρωση. Τελικά μετά τη μη δήλωση συμμετοχής πέντε ομάδων, η Α' φάση αναβλήθηκε, και οι επτά ομάδες που δήλωσαν συμμετοχή βρέθηκαν στα προημιτελικά.

## Προημιτελικοί
Στους προημιτελικούς βρέθηκαν οι επτά ομάδες που δήλωσαν συμμετοχή. Οι έξι από αυτές αναμετρήθηκαν σε τρία νοκ-άουτ παιχνίδια για την πρόκριση στους ημιτελικούς, ενώ χωρίς αγώνα προκρίθηκε η ΑΕΚ.

## Ημιτελικοί

## Μεγάλος τελικός
7 Απριλίου 2012, Κλειστό Πρέβεζας

***MVP**: Σοφία Κοσμά 
***Συνθέσεις:
****  Πειραιώς** (Τέλης Σωτήρχος): Κοσμά 19 (4 άσοι, 14/32 επ., 45% υπ., 1 μπλοκ), Γιακουμή 14 (1 άσος, 6/9 επ., 7 μπλοκ), Καβαθά 8 (5/5 επ., 3 μπλοκ), Νοσέκοβα 13 (1 άσος, 9/18 επ., 60% υπ., 3 μπλοκ), Χριστοδούλου 6 (2 άσοι, 2/7 επ., 2 μπλοκ), Τένεβα 21 (1 άσος, 19/34 επ., 40% υπ., 1 μπλοκ), Δηλαβέρη (λ, 31% υπ.), Σίμανιτς.
****15px Παναθηναϊκός (Σπύρος Χουντουμάδης)''': Κωνσταντίνου 21 (2 άσοι, 16/35 επ., 33% υπ., 3 μπλοκ), Νιέβα 12 (11/27 επ., 53% υπ., 1 μπλοκ), Γιουράνι 11 (2 άσοι, 8/24 επ., 1 μπλοκ), Χατζηνικολάου 12 (2 άσοι, 8/13 επ., 2 μπλοκ), Καρπουζά 9 (5/10 επ., 4 μπλοκ), Φερέιρα 7 (2 άσοι, 4/9 επ., 1 μπλοκ), Μυλωνά (41% υπ.), Μαλουσάρη, Χριστοδούλου 5 (1 άσος, 4/7 επ., 2 μπλοκ), Κουτσιβίτη.

## Εξωτρικοί σύνδεσμοι - Πηγές
* "Επτά ομάδες στη Β΄ φάση του Κυπέλλου" Επίσημος ιστότοπος ΕΟΠΕ
* "Bye η ΑΕΚ, τα ζευγάρια στους «6»" Επίσημος ιστότοπος ΕΟΠΕ
* Οι βασίλισσες φοράνε «ερυθρόλευκα» www.novasports.gr 

## Παραπομπές




2011 2012
Κυπελλο Ελλαδας Πετοσφαιρισης Γυναικων 2011 2012
Κυπελλο Ελλαδας Πετοσφαιρισης Γυναικων 2011 2012
Α1 Κατηγορία επιτραπέζιας αντισφαίρισης γυναικών 2009-2010

Το **[[Πρωτάθλημα Ελλάδας επιτραπέζιας αντισφαίρισης γυναικών|πρωτάθλημα επιτραπέζιας αντισφαίρισης γυναικών]] για την περίοδο 2009−2010** διεξήχθη με τη συμμετοχή 7 ομάδων μετά την αποχώρηση του Α.Ο. Πεύκης. Διεξήχθη σε δύο γύρους, σύνολο 12 αγώνων για κάθε ομάδα, ενώ δεν διεξήχθησαν πλέι οφ. Πρωταθλητής αναδείχθηκε ο αήττητος Α.Σ. Πέρα Αθηνών.

## Τελική Βαθμολογία

## Μπαράζ για Α1
Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Στην Α1 παρέμεινε η Α.Ε. Αθήνα. ενώ προβιβάστηκαν οι Φοίνικες Πάτρας.

### Βαθμολογία

## Πηγές
* Τελική Βαθμολογία πρωταθλήματος Επίσημος ιστότοπος Ε.Φ.Ο.Επ.Α
* Τα μπαράζ Επίσημος ιστότοπος Ε.Φ.Ο.Επ.Α

 
2009 2010
Κατηγορία:Επιτραπέζια αντισφαίριση το 2009
Κατηγορία:Επιτραπέζια αντισφαίριση το 2010
Νομοθετικό Σώμα του Ουισκόνσιν

To **Νομοθετικό Σώμα του Ουισκόνσιν** είναι το πολιτειακό νομοθετικό σώμα της πολιτείας Ουισκόνσιν των ΗΠΑ. Το Νομοθετικό Σώμα είναι διθάλαμο σώμα αποτελούμενο από την Γερουσία του Ουισκόνσιν και την Συνέλευση του Ουισκόνσιν. Με τα δύο σώματα συνδυασμένα, το Νομοθετικό Σώμα του Ουισκόνσιν αποτελείται από 132 μέλη που αντιπροσωπεύουν ίσο αριθμό εκλογικών περιφερειών. 

το Νομοθετικό Σώμα συνέρχεται στο πολιτειακό καπιτώλιο στο Μάντισον.

## Μέλη και θητείες
Όλα τα 99 μέλη της Συνέλευσης εκλέγονται σε κύκλο διετών θητειών χωρίς όρια θητείας. Παρομοίως, όλα τα 33 μέλη της Γερουσίας εκλέγονται σε τετραετή κύκλο, επίσης χωρίς όρια θητείας. Η μισή Γερουσία εκλέγεται κάθε δύο έτη. Πριν την τροποποίηση στο Σύνταγμα του Ουισκόνσιν το 1881, τα μέλη της Συνέλευσης υπηρετούσαν μονοετή θητεία, ενώ οι Γερουσιαστές εκλέγονταν κάθε δύο έτη. Το 100ο Νομοθετικό Σώμα του Ουισκόνσιν άρχισε στις 3 Ιανουαρίου 2011.

### Αξιωματούχοι
Τα μέλη και των δύο σωμάτων του Νομοθετικού Σώματος ψηφίζουν μέσα στις τάξεις τους για να επιλέξουν τους προεδρεύοντες αξιωματούχους, όπως τον Πρόεδρο της Συνέλευσης και τον Πρόεδρο της Γερουσίας. Αυτές οι υψηλόβαθμες θέσεις αντικατοπτρίζουν την κομματική πλειοψηφία και στα δύο σώματα. Μια τροποποίηση στο πολιτειακό σύνταγμα το 1979 αφαίρεσε τον Αναπληρωτή Κυβερνήτη του Ουισκόνσιν από την θέση του προεδρεύοντος αξιωματούχου της Γερουσίας, επιτρέποντας στους Γερουσιαστές να ψηφίζουν μέσα στις τάξεις τους για τον πρόεδρο του σώματος. Παρομοίως, ο ηγέτης της πλειοψηφίας και της μειοψηφίας επιλέγονται επίσης από την ισχύ του κόμματος στα νομοθετικά σώματα και μέσα στη δική τους αντίστοιχη παράταξη.

## Εξωτερικοί σύνδεσμοι
*Wisconsin Legislature Official Site
*Legislative Reference Bureau

Κατηγορία:Ουισκόνσιν
Ουισκονσιν
Ευγένιος (επίσκοπος)

Με το όνομα **Ευγένιος** φέρονται αλφαβητικά οι ακόλουθοι επίσκοποι, μητροπολίτες της Ορθόδοξης Εκκλησίας:

* Ευγένιος Βακάλης
* Ευγένιος Βούλγαρης
* Ευγένιος Δεπάστας
* Ευγένιος Καραβίας
* Ευγένιος Μαστοράκης
* Ευγένιος Μιλητουπόλεως
* Ευγένιος Οικονόμου
* Ευγένιος Πατέρας
* Ευγένιος Περδικάρης
* Ευγένιος Ψαλιδάκης
Βάθρο του Αγρίππα

Το **Βάθρο του Αγρίππα** βρίσκεται στην Ακρόπολη των Αθηνών. 
## Περιγραφή
Πρόκειται για μεγάλο τετράγωνο βάθρο που υψώνεται δίπλα στην πλατιά σκάλα μπροστά στα Προπύλαια. Αποτελείται από το θεμέλιο ορθογώνιου σχήματος 4,5 μέτρων ύψους και διαστάσεων 3,31 μ. επί 3,80 μ., και από το κύριο τμήμα ύψους 8,91 μ. που προς τα πάνω γίνεται στενότερο.. Έχει φτιαχτεί από γαλαζωπό μάρμαρο του Υμηττού. Η κορνίζα που προεξέχει, και η βάση φτιάχτηκαν από λευκό πεντελικό μάρμαρο. Το θεμέλιο φτιάχτηκε από κροκαλοπαγή λίθο και από πωρόλιθο. Η τοιχοδομία του κύριου τμήματος είναι η ψευδοϊσόδομος, συνήθης κατά τους ελληνιστικούς χρόνους.

Πάνω στο βάθρο υπήρχε ένα χάλκινο τέθριππο άρμα. Στη δυτική πλευρά του βάθρου υπάρχει η ακόλουθη επιγραφή: *(Ὁ δῆ)μος Μ(ᾶρκον) Ἀγρίππα(ν)<br>Λε(υκίου) υἱόν<br>τρὶς ὕ(πατ)ον τὸν (ἑ)α(τ)οῦ<br>ε(ὐερ)γέτη(ν).*Δηλαδή ηνίοχος στο άρμα ήταν ο Μάρκος Αγρίππας, φίλος της Αθήνας και γαμπρός του Αυτοκράτορα της Ρώμης Αυγούστου.

Εντούτοις η αρχιτεκτονική του μνημείου παραπέμπει σε εποχή προγενέστερη της ρωμαϊκής. Μοιάζει με τα μνημεία που στήθηκαν στους Δελφούς από τον Άτταλο Α΄ και τον Ευμένη Β΄, βασιλείς της Περγάμου. Σημειωτέον ότι κάτω από την προαναφερθείσα επιγραφή διακρίνονται τα ίχνη παλαιότερης. Πιθανότερο λοιπόν θεωρείται ότι καταρχήν το βάθρο τοποθετήθηκε από τον Ευμένη Β΄, με αφορμή μια νίκη του στα Παναθήναια του 178 π.Χ. Πάνω ήταν ένα τέθριππο άρμα με τον Ευμένη και τον αδελφό του Άτταλο. Περί το 27 π.Χ. το τέθριππο αυτό έδωσε τη θέση του σ' εκείνο με τον Μάρκο Αγρίππα. Από το μνημείο σήμερα σώζεται μόνο το βάθρο.

## Παραπομπές


## Πηγές
* Μαρίας Σ. Μπρούσκαρη *«Τα μνημεία της Ακροπόλεως»* (σ. 38-39)
* 
* Υπουργείο Πολιτισμού - Βάθρο του Αγρίππα  *odysseus.culture.gr*

Κατηγορία:Ακρόπολη Αθηνών
Αφρόδιτος

μικρογραφία|Αφρόδιτος Αναδυόμενος, ερμή εκτιθέμενη στο Εθνικό Μουσείο, Στοκχόλμη
Η λατρεία της **Αφρόδιτος** προέρχεται από την Αμαθούντα, στο νησί της Κύπρου. Η θεότητα αυτή είναι ανατολικής συλλήψεως και συναντάται σε όλες τις ανατολικές θρησκείες. Εκφράζει ή την ιδέα ενός πρωταρχικού ανθρώπινου όντος ανώτερου και τελειότερου ή το ον που παρουσιάζει εις εαυτό την ένωση και των δύο φύλλων με την δυνατότητα να αυτογονιμοποιείται (την ιδέα αυτή ανήγαγε εις φιλοσοφική θεωρία ο Αριστοφάνης στο «συμπόσιο» του Πλάτωνα) ή την επί όλης της φύσης γονιμοποιούσα δύναμη της μεγάλης θεάς, Γης ή Σελήνης, από την οποία προέρχεται το άπειρο πλήθος των ειδών.

Στην Ελλάδα εισήχθηκε ο Ερμαφροδιτικός μύθος και η σχετική λατρεία δια μέσω της Κύπρου. Η λατρευόμενη Αφροδίτη στην Πάρο και στην Αμάθεια που ονομάζονταν από τους συγγραφείς «αρσενοθύλης» (λατ. Biformis) είχε μεγάλη συγγένεια με την Κυβέλη της Φρυγίας, όπως όντως υπήρχε ναός της Αφροδίτης Κυβέλης. Η παλιά αυτή αμφοτερόφυλος Αφροδίτη διακρίθηκε σε δύο θεότητες, την κυρίως Αφροδίτη και τον Αφρόδιτο. Αυτός παριστάνονταν πωγωνοφόρος και φαλλοφόρος, έχοντας κορμό και ενδύματα γυναικεία κρατώντας σκήπτρο. Κατά τη λατρεία του οι άνδρες ντύνονταν γυναίκες και οι γυναίκες άνδρες. Από την Κύπρο η λατρεία του Αφροδίτου μεταδόθηκε στη Μικρά Ασία (Παμφυλία, Λυδία, Καρία) και τέλος στην κυρίως Ελλάδα προς το τέλος του 5ου αιώνα. Ετσι δεν πρόλαβε να γίνει η προσωποποίηση ουσιαστικού θρησκευτικού συμβόλου αλλά παρέμεινε κυρίως ως ήρωας ποιητικού μύθου, άξιος μόνο καλλιτεχνικής απόδοσης. Ο Αφρόδιτος αυτός άλλαξε σταδιακά όνομα στην Ελλάδα επειδή κατασκεύαζαν σε αυτόν Ερμές, οπότε επικράτησε για τον θεό αυτό η λέξη Ερμαφρόδιτος και έτσι προέκυψε ο σχετικός μύθος.

## Πηγές
* Μακρόβιο, «Σατουρνάλια», III.8
* Σέρβιος, «Σχόλια στον Βιργίλιο Αινειάδα», II.632
*Θεόφραστος, «Χαρακτήρες», 16
*Παυσανίας, «Ἑλλάδος Περιήγησις», 1.19.2
*Ἀλκίφρων, «Ἀλκίφρονος ῥήτορος ἐπιστολαί», 37
*Φλάβιος Φιλόστρατος, «Εἰκόνες», 1.2

## Βιβλιογραφία
* Marie-Louise Winbladh: *[http://www.shelfari.com/search/Books?keywords=9963706312 The Bearded Goddess]*, Armida Publications (2012)

## Εξωτερικοί σύνδεσμοι

* 1911 Encyclopædia Britannica
* Perseus Digital Library 
* Roman mythology index: Venus Barbata

Κατηγορία:Αρχαία Κύπρος
Κατηγορία:Θεότητες γονιμότητας της ελληνικής μυθολογίας
Κατηγορία:Θεότητες της σελήνης
Κατηγορία:Ανδρόγυνες θεότητες
Ιερό της Δήμητρας Χλόης Ευχλόου

Ο **Ναός της Δήμητρας Χλόης Ευχλόου** ήταν ναός στην Ακρόπολη των Αθηνών. Βρίσκονταν μπροστά στην παλαιά είσοδο της Ακρόπολης, εκεί που σήμερα υψώνεται το νότιο τείχος. Ο ναός ήταν μικρών διαστάσεων, αφιερωμένος στη θεά Δήμητρα-Χλόη, την προστάτιδα των δημητριακών καρπών και όλης της χλόης της γης που χρησίμευε ως τροφή των υποζυγίων και ως ανακούφιση των οφθαλών από την ξερή και άγονη γη.
## Πηγές
* 

Κατηγορία:Ακρόπολη Αθηνών
Κατηγορία:Αρχαίοι ναοί της Αθήνας
Κατηγορία:Δήμητρα
Βλαχομιχάλης

Ο **Βλαχομιχάλης** (ή Γερο-Βλάχος) (Ιερισσός 1778 - Αταλάντη 1845) ήταν αγωνιστής της επανάστασης του 1821.

## Βιογραφικά στοιχεία

Ο Βλαχομιχάλης *ή Μιχαήλ Βλάχος* γεννήθηκε το 1778 στην Ιερισσό Χαλκιδικής. Ήταν ένας από τους πρωτεργάτες της επανάστασης στο Άγιο Όρος και στη Χαλκιδική το 1821, στην οποία συμμετείχαν και οι γιοί του Αθανάσιος και Κωνσταντίνος. Μετά την καταστολή της επανάστασης στην Μακεδονία κατέφυγε στην νότια Ελλάδα και πήρε μέρος στην Μάχη στα Βρυσάκια της Εύβοιας τον Ιούνιο του 1822, πολέμησε εναντίον του Δράμαλη στην Πελοπόννησο υπο τις διαταγές του Ηλία Κατσάκου Μαυρομιχάλη και πήρε μέρος στις μάχες του Νεοκάστρου και της Σχινόλακκας της Πυλίας όταν ο Ιμπραήμ εισέβαλε στην Πελοπόννησο. Πολέμησε επίσης στην Αταλάντη εναντίον του Πασόμπεη. Συχνά αναφέρονταν και ως *Ολύμπιος*, εσφαλμένα. Μετά την απελευθέρωση κατατάχθηκε στους αξιωματικούς πέμπτης τάξεως.

## Πηγή
*Εγκυκλοπαίδεια Πάπυρος Λαρούς Μπριτάνικκα, τ.12
*Άγνωστοι Ιερισσιώτες αγωνιστές κατά την επανάσταση του 1821 , Κύτταρο, ανακτήθηκε στις 23/03/2016.

Κατηγορία:Αγωνιστές του 1821
Σπήλαια Απόλλωνος, Διός και Πανός

Τα **σπήλαια των Απόλλωνος, Διός και Πανός** βρίσκονται στη βορειοδυτική γωνιά της Ακρόπολης και είναι τρία σπηλαιώδη ανοίγματα στον βράχο. Ήταν αφιερωμένα σε Απόλλωνα, Δία και Πάνα αντίστοιχα. Ο Ηρόδοτος αναφέρει ότι βρίσκονταν κάτω από την Ακρόπολη, ο δε Παυσανίας το τοποθετεί λίγο πιο κάτω από τα Προπύλαια κοντά στην πηγή κάποιων υδάτων. 

Η λατρεία του Απόλλωνα στη σπηλιά αυτή ήταν μάλλον πολύ αρχαία. Εδώ γεννήθηκε σύμφωνα με την παράδοση η Κρέουσα, θυγατέρα του Ερεχθέα και μητέρα του Ίωνα. Σύμφωνα με τις αρχαίες μαρτυρίες παρατηρούμε ότι μέσα στο σπήλαιο βρίσκονται δύο κοιλώματα, όπου πιθανόν να βρίσκονταν τα αγάλματα των δύο θεοτήτων. Τα πολλά κοιλώματα στους τοίχους ίσως να χρησίμευαν για την τοποθέτηση των αφιερωμάτων. 

Το ανατολικό σπήλαιο ήταν αφιερωμένο στον Πάνα. Σύμφωνα με την ιστορία, ο θεός βοήθησε στη νίκη των Ελλήνων στη μάχη του Μαραθώνα το 490 π.Χ. προκαλώντας πανικό και φόβο. Οι Αθηναίοι ανταπέδωσαν την ευγνωμοσύνη τους προς τον θεό με την καθιέρωση της λατρείας του στην πόλη, και πιο συγκεκριμένα στο σπήλαιο. Η ταύτιση προέκυψε βάσει μαρτυριών των Ευριπίδη και Παυσανία. Επίσης, βρέθηκε αναθηματικό αναγλύφο στον χώρο, που σήμερα φυλάσσεται στο Εθνικό Αρχαιολογικό Μουσείο. Σε αυτό απεικονίζεται στα αριστερά ο θεός καθισμένος σε βράχο να παίζει σύριγγα ενώ μπροστά του βρίσκεται μια ενδεδυμένη μορφή. Στα χρόνια του χριστιανισμού, το ανατολικό τμήμα του Ιερού μετατράπηκε σε παρεκκλήσι το οποίο αφιερώθηκε στον Άγιο Αθανάσιο. Από το παρεκκλήσι αυτό σήμερα διατηρούνται ίχνη τοιχογραφιών στις κόγχες.

To μεσαίο σπήλαιο, χρονολογείται τον 5ο αιώνα π.Χ. και η λατρεία του αποδίδεται στον Δία, με βάση ερμηνείες του Θουκυδίδη και του Στράβωνα.
## Παραπομπές

## Πηγές
* 
* Υπουργείο Πολιτισμού  *odysseus.culture.gr*
* Εθνικό Ίδρυμα Ερευνών - Αρχαιολογία της Πόλης των Αθηνών *eie.gr*

Απολωννος και Πανος
Κατηγορία:Αρχαία αθηναϊκή λατρεία
Κατηγορία:Ακρόπολη Αθηνών
Ιερό της Αθηνάς Εργάνης

Το **Ιερό της Εργάνης Αθηνάς** ήταν ναός στην Ακρόπολη των Αθηνών, ανατολικά του Βραυρωνίου. Ήταν ιωνικού ρυθμού ενώ το κτίσμα δεν σώζεται σήμερα. Ο χώρος του σήμερα περιορίζεται προς βορράν από την Ιερά Οδό που φέρει στον Παρθενώνα, προς δυτικά από το Πελασγικό τείχος, προς νότο από το Κιμώνειο και προς ανατολάς από ένα βράχο, στον οποίο ακουμπούσαν τα αφιερώματα. Ο ναός ήταν αφιερωμένος στη θεά Αθηνά, εφευρέτιδα και προστάτιδα των τεχνών. Ο Βίλελμ Ντέρπφελντ ερμήνευσε τον ναό αυτό ως τον παλαιό ναό της Πολιάδος Αθηνάς.
## Πηγές
* 

Κατηγορία:Ακρόπολη Αθηνών
Εργανης
Πρυτανείο

Το **Πρυτανείο** ήταν κτήριο στην Ακρόπολη των Αθηνών. Βρισκόταν στους βόρειους πρόποδες της Ακρόπολης προς την αγορά κάτω από τον ναό της Πολιάδος Αθηνάς, πιο κάτω από το Ανάκειο και κοντά στο Αγλαύρειο. Μέσα στο κτήριο υπήρχε άγαλμα της Εστίας και της Ειρήνης και η άσβεστος λύχνος απ' όπου έπαιρναν φωτιά οι αποικιζόμενοι. Από εδώ άρχιζε η οδός των Τριπόδων, η οποία έφερε στον ιερό περίβολο του Διονυσίου κοντά στο θέατρο. 

Το Πρυτανείο χρονολογείται από μερικούς μέχρι και στους χρόνους του Θησέα, ο οποίος όρισε τους δώδεκα δήμους της Αττικής και διόρισε ως πρωτεύουσα την Κεκροπία. Ως τόπο συναθροίσεως των αντιπροσώπων όρισε το Πρυτανείο. Αργότερα, όταν η πόλη επεκτάθηκε προς τα δυτικά και νότια, οι πρυτάνεις συνέρχονταν στο Βουλευτήριο, ενώ το Πρυτανείο μεταφέρθηκε από την Ακρόπολη μαζί με την ιερή εστία του έθνους και την έδρα του βασιλιά των Αθηνών στο άστυ.

Υπάρχει επίσης η θεωρία πως το κτήριο χρονολογείται κατά την εποχή του Σόλωνα (6ος αιώνας π.Χ.).

Ήταν αφιερωμένο στην Πολιάδα Αθηνά και χρησίμευε ως Αρχείο. Εδώ δειπνούσαν πρέσβεις και επίσημοι πολίτες, καθώς και οι αείσιτοι, οι οποίοι ήταν δημόσιοι της Βουλής και του Δήμου, και λόγω της θέσης τους είχαν το δικαίωμα της διαρκούς σιτίσεως στο Πρυτανείο καθ' όλη την διάρκεια της θητείας τους. Ο Σωκράτης στην απολογία του αντέτεινε αντί της θανατικής του καταδίκης την σίτισή του στο Πρυτανείο.  Στο Πρυτανείο ήταν ανηρτημένοι οι νόμοι του Σόλωνα. Εκεί εκδικάζονταν οι δίκες των αψύχων. Εκτός από τα αγάλματα της Εστίας και της Ειρήνης υπήρχε και πλήθος άλλων αγαλμάτων επισήμων ανδρών, του Θεμιστοκλή, Μιλτιάδη, και άλλων, καθώς και αγάλματα των νικητών των αγώνων. 

Κατά την εισβολή των Περσών κατά το 480 π.Χ. το νότιο τμήμα του κτηρίου καταστράφηκε σχεδόν ολοσχερώς. Μετά το τέλος των Περσικών Πολέμων το κτήριο διαμορφώθηκε χωρίς ιδιαίτερη σπουδή σε αίθουσα που χρησιμοποίησε μόνο το κεντρικό τμήμα του προγενέστερου κτιρίου μαζί με το αντίστοιχο τμήμα της κιονοστοιχίας για την κάλυψη θεσμικών αναγκών, όπως για την εναπόθεση νομικών κειμένων και αρχείων. 

Δεν είναι γνωστό που ακριβώς βρίσκονταν το κτήριο αυτό. Πιστεύεται ότι βρέθηκε η τοποθεσία του σε ένα ψηλό και εκτεταμένο επίπεδο ανάμεσα στους ναούς του Σωτήρα και του Αγίου Συμεώνος. Μια άλλη άποψη αναφέρει ότι βρισκόταν στην πλατεία Αγίας Αικατερίνης, κοντά στο μνημείο Λυσικράτους, όπου έχει ανακαλυφθεί τμήμα περιστύλιου.

## Δείτε επίσης
*Πρυτανεία

## Παραπομπές


## Πηγές
* 
* Εθνικό Ίδρυμα Ερευνών - Αρχαιολογία της Πόλης των Αθηνών *eie.gr*

Κατηγορία:Ακρόπολη Αθηνών
PO

Η συντομογραφία λατινικών & ελληνικών χαρακτήρων **PO** ή **Po** ή **ΡΟ** ή **ρο** (στην αγγλική γλώσσα προφέρεται πι-όου) μπορεί να αναφέρεται:

*Στο Πολώνιο, χημικό στοιχείο ως **Po**.
*Ο Πάδος ποταμός ως **Po** στα ιταλικά και Πο στα ελληνικά .
*Ο Τελετάμπις (Teletubbies) ως **Po** (Πο στα ελληνικά), χαρακτήρας σε τηλεοπτική παιδική σειρά.
*Στη μονάδα μέτρησης **PO** (PetaOktet) που ισοδυναμεί με 1015 Όκτετ.

## Στην ελληνική γλώσσα
*Στο γράμμα Ρο του ελληνικού αλφαβήτου.
*Ως **ΡΟ΄** ή **ρο΄** στον αριθμό 170 στο ελληνικό σύστημα αρίθμησης
Ιωάννης Θεοφανίδης

Ο **Ιωάννης Θεοφανίδης** ήταν Έλληνας υποναύαρχος.

## Βιογραφικά στοιχεία

Ακολούθησε σταδιοδρομία αξιωματικού του Πολεμικού Ναυτικού και αποφοίτησε από τη Σχολή Ναυτικών Δοκίμων. Συμμετείχε στον ελληνοτουρκικό πόλεμο του 1897 και στους Βαλκανικούς Πολέμους, κατα τη διάρκεια των οποίων διετέλεσε υπασπιστής του Παύλου Κουντουριώτη. Αποστρατεύθηκε το 1923 με τον βαθμό του υποναυάρχου. Είχε διατελέσει καθηγητής ναυτικής ιστορίας στην Σχολή Ναυτικών Δοκίμων. Την δεκαετία του 1930 εξέδωσε το αρχείο Κολοκοτρώνη και ασχολήθηκε με τον μηχανισμό των Αντικυθήρων όντας ο πρώτος που δημιούργησε μοντέλο του μηχανισμού.

Ήταν παντρεμένος με την Αικατερίνη Ιωαννίδου, δισέγγονη του Γενναίου Κολοκοτρώνη, και είχαν αποκτήσει δύο παιδιά μεταξύ των οποίων τον Ιάσονα Θεοφανίδη, υποναύαρχο. Εγγονός του ήταν ο επίσης υποναύαρχος ε.α. και πρώην διοικητής των Ο.Υ.Κ. Ιωάννης "Ντάνυ" Θεοφανίδης (1946-2014).

Κατηγορία:Έλληνες αξιωματικοί του Πολεμικού Ναυτικού
Κατηγορία:Ιστορικοί της επιστήμης
Ideal

Οι **Ideal** υπήρξαν θρυλικό συγκρότημα μουσικής του νέου γερμανικού κύματος της δεκαετίας του 1980 με σημαντικότερες επιτυχίες τους τα *[[Blaue Augen]]*, *Berlin*, *Eiszeit*  και * Monotonie*.
## Ιστορική αναδρομή
Την άνοιξη του 1980 οι Αννέττε Χούμπε, Ερνστ Ούλριχ Ντόικερ, Φρανκ Γιούργκεν Κρίγκερ, Εφφ Γιοττ και Χανς-Γιόαχιμ Μπέρεντ ίδρυσαν τους *Ideal*. Εμφανίστηκαν σε κονσέρτο των Barclay James Harvest τον Αύγουστο του 1980 και είχαν μεγάλη επιτυχία.

## Δισκογραφία
### Δίσκοι
* **Ideal** (LP 1980, CD 1987/2005)
# *Berlin* – 3:09
# *Irre* – 3:54
# *Telepathie* – 5:27
# *Blaue Augen* – 3:27
# *Hundsgemein* – 2:14
# *Luxus* – 4:03
# *Rote Liebe* – 2:36
# *Da leg ich mich doch lieber hin* – 4:28
# *Telephon* – 3:24
# *Roter Rolls Royce* – 3:15
# "Roter Rolls Royce (Version) (Bonustrack CD remastered 2005) — 3:15
# "Männer gibt’s wie Sand am Meer" (Bonustrack CD remastered 2005) — 1:57
# "Liebe (Mix)" (Bonustrack CD remastered 2005) — 2:00

* **Der Ernst des Lebens** (LP 1981, CD 1988/2005)
# *Eiszeit* – 2:53
# *Schwein* – 3:00
# *Sex in der Wüste* – 3:38
# *Herrscher* – 3:41
# *Feuerzeug* – 4:19
# *Immer frei* – 2:27
# *Erschießen* – 3:40
# *Monotonie* – 4:44
# *Ich kann nicht schlafen* – 3:32
# *Spannung* – 3:00
# *Spion* – 5:00

* **Bi Nuu** (LP 1982)
# *Keine Heimat* – 3:29
# *Ask mark ve ölüm* – 2:59
# *Tränen am Hafen* – 4:45
# *Schöne Frau mit Geld* – 3:02
# *Die zweite Sonne* – 3:07
# *Wir zerstören unser Glück* – 3:31
# *Leiden und Wissenschaft* – 3:48
# *Ich bin nervös* – 2:15
# *Ganz in Gummi* – 2:17
# *Müde* – 5:49

* **Zugabe** (LP 1983, Live)
# *Blaue Augen* – 4:21
# *Ich kann nicht schlafen* – 3:22
# *Monotonie* – 4:55
# *Acryl (Kopf aus Chrom)* – 3:51
# *Gemein* – 2:21
# *Berlin* – 3:13
# *Telepathie* – 5:39
# *Erschießen* – 3:37
# *Schöne Frau mit Geld (Remix)* – 3:24
# *Männer gibt's wie Sand am Meer (Remix)* – 1:58

### Συλλογές
* Eitel Optimal – Das Beste (CD 1992)
* Eiszeit (CD 1996)
* Monotonie (CD 2000)
* The Platinum Collection (CD 2007)

### Singles
# "Wir stehn auf Berlin / Männer gibt's wie Sand am Meer", Eitel Imperial, Mai 1980
# "Eiszeit / Schwein", Dezember 1981
# "Blaue Augen / Rote Liebe", Mai 1982
# "Monotonie / Geheimnis der Großstadt", Mai 1982
# "Keine Heimat / Ask Mark Ve Ölüm", Januar 1983

### Maxi-Singles
# "Blaue Augen / Rote Liebe", 1980
# "Monotonie / Geheimnis der Großstadt", Mai 1982

## Εξωτερικοί σύνδεσμοι
* Παρουσίαση των Ideal στο laut.de 
* Παρουσίαση των Ideal στο ichwillspass.de 
* Κτιτική δίσων των Ideal στο  backagain.de 

Κατηγορία:Γερμανικά μουσικά συγκροτήματα
Νέο γερμανικό κύμα

[thumb|right|250px|Οι [Trio το 1982]]
Το **νέο γερμανικό κύμα** (γερμ. *Neue Deutsche Welle*, *NDW*) ήταν ζωογονητικό μουσικό ρεύμα που παρουσιάστηκε στη Γερμανία στα τέλη του 20ού αιώνα.

## Ιστορική αναδρομή

Δύο κυρίως φάσεις διακρίνουμε στην ιστορία του νέου γερμανικού κύματος. Από την αρχή της εμφάνισής του μέχρι το 1981 χαρακτηρίζονταν ως μουσική του περιθωρίου με ρίζες στη βρετανική πανκ ροκ και νιου γουέιβ. Γρήγορα όμως αναπτύχθηκε ως ανεξάρτητο είδος μουσικής με ιδιαίτερα χαρακτηριστικά γνωρίσματα που αντανακλούσαν τον φυσικό ρυθμό και ήχο της γερμανικής γλώσσας. Το νέο είδος μουσικής διαδόθηκε γρήγορα και έγινε δημοφιλές στις συναυλίες των μεγαλουπόλεων Βερολίνο, Ντίσελντορφ, Αμβούργο, Ανόβερο, Χάγκεν, και σε μικρότερη κλίμακα στη Φρανκφούρτη, Λίμπουργκ αν ντερ Λαν και στη Βιέννη.

Μετά το 1980 το νέο γερμανικό κύμα κέντρισε το ενδιαφέρον των μουσικών εταιριών, αν και με την εμπορικότητα επήλθε και κάποια συμβατικοποίηση της μουσικής, αφού με τη νέα κίνηση ήλθαν στην επιφάνεια καινούργια συγκροτήματα, ενώ τα ήδη υπάρχοντα συγκροτήματα έμειναν πιο παραγκωνισμένα. Πολλά από τα νεοσύστατα συγκροτήματα γνώρισαν μεγάλη μεν, παροδική όμως επιτυχία και ξανά χάθηκαν στην αφάνεια. Περί τα 1983-84 επήλθε κορεσμός της αγοράς και το προσωρινό πρόωρο τέλος του νέου γερμανικού κύματος. Η επίδραση όμως παρέμεινε και εξομάλυνε το καλλιτεχνικό δρόμο πολλών νέων Γερμανών καλλιτεχνών βρίσκοντας πιο ελεύθερη πρόσβαση στη μουσική αγορά της γερμανικής ποίησης και μουσικής.

Κατηγορία:Μουσική στη Γερμανία
Κατηγορία:Ιστορία της μουσικής
Ποδόσφαιρο άμμου

Το **ποδόσφαιρο άμμου** (αγγλικά: *beach soccer*, εξελληνισμένη μορφή: **μπιτς σόκερ**) είναι ο τύπος ποδοσφαίρου ο οποίος διεξάγεται σε παραλίες. Υπάρχουν διάφορα πρωταθλήματα μπιτς σόκερ ανά την υφήλιο, αλλά τα πιο πολλά βρίσκονται σε τροπικά νησιά. Το παιχνίδι δίνει έμφαση στις δεξιότητες, την ευκινησία και στο λάκτισμα προς το στο στόχο.

Ενώ το ποδόσφαιρο διεξαγόταν ανεπίσημα στις παραλίες για πολλά χρόνια, η εισαγωγή του ποδοσφαίρου άμμου ήταν μια προσπάθεια να κωδικοποιηθούν οι κανόνες του παιχνιδιού. Αυτό έγινε το 1992 από τους ιδρυτές του Beach Soccer Worldwide (BSWW), μια εταιρεία που έχει συσταθεί για την ανάπτυξη του αθλήματος και είναι υπεύθυνη για την πλειοψηφία των πρωταθλημάτων ανά τον κόσμο. Αυτό ήταν ένα σημαντικό θεμέλιο για αυτό που είναι τώρα γνωστό ως ποδόσφαιρο άμμου και έχει κάνει το άθλημα αρκετά δημοφιλές.

## Παραπομπές


## Εξωτερικοί σύνδεσμοι
* Κανόνες του Παιχνιδιού στη FIFA
* Beach Soccer Worldwide


Ποδοσφαιρο
Κατηγορία:Παραλλαγές ποδοσφαίρου
Κατηγορία:Ομαδικά αθλήματα
Τζεφ Μπρίτζες

Ο **Τζεφ Μπρίτζες** (αγγλικά: *Jeffrey Leon "Jeff" Bridges*, 4 Δεκεμβρίου 1949) είναι Αμερικανός ηθοποιός και μουσικός. Το 2009 κέρδισε το Όσκαρ Α' Ανδρικού Ρόλου για την ταινία *Crazy Heart*. Προέρχεται από γνωστή οικογένεια ηθοποιών και έχει δουλέψει από παιδί με τον πατέρα του, Λόιντ Μπρίτζες, και τον αδερφό του, Μπο, στο τηλεοπτικό *Sea Hunt*. Κάποιες από τις πιο γνωστές ταινίες του είναι: *[[Η τελευταία παράσταση]] (The Last Picture Show, 1971)*, *Η μεγάλη ληστεία της Μοντάνα (Thunderbolt and Lightfoot, 1974)*, *[[Τρον]] (Tron, 1982)* (και τη συνέχεια *Tron: Legacy*), *Στάρμαν (Starman, 1984)*, *[[Έρωτας δίχως αύριο]] (Against All Odds, 1984)*, *[[Η άκρη του νήματος]] (Jagged Edge, 1985)*, *[[Το Επόμενο Πρωινό|Το επόμενο πρωινό]] (The Morning After, 1986)*, *[[Σχέσεις πάθους]] (The Fabulous Baker Boys)*, *Ο βασιλιάς της μοναξιάς (The Fisher King, 1991)*, *Σχέση ζωής (Fearless, 1993)*, *Ο καθρέφτης έχε δυο πρόσωπα (The Mirror Has Two Faces, 1996)*, *[[Ο Μεγάλος Λεμπόφσκι|Ο μεγάλος Λεμπόφσκι]] (The Big Lebowski, 1998)*, *Η αντιπρόεδρος (The Contender, 2000)*, *Το μεγάλο φαβορί (Seabiscuit, 2003)* και *[[Iron Man (ταινία)|Iron Man]], 2008*. Το 2010 έλαβε την έκτη του υποψηφιότητα για Όσκαρ για την ταινία *[[Αληθινό θράσος (ταινία, 2010)|Αληθινό θράσος]]*.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί παραγωγοί ταινιών
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Τίλντα Σουίντον

Η **Τίλντα Σουίντον** (αγγλικά: *Katherine Matilda "Tilda" Swinton*, 5 Νοεμβρίου 1960) είναι Βρετανίδα ηθοποιός γνωστή για καλλιτεχνικές αλλά και mainstream ταινίες. Έχει εμφανιστεί σε μεγάλο αριθμό ταινιών όπως *[[Η Παραλία (ταινία, 2000)|Η Παραλία]]* (The Beach, 2000), *[[Η απίστευτη ιστορία του Μπέντζαμιν Μπάτον]]* (The Curious Case of Benjamin Button, 2008), *Καυτό Απόρρητο* (Burn After Reading, 2008) και *[[Ξενοδοχείο Grand Budapest]]* (The Grand Budapest Hotel, 2014). Έχει δύο υποψηφιότητες για Χρυσή Σφαίρα για τις ταινίες *The Deep End* και *[[Πρέπει να μιλήσουμε για τον Κέβιν]]* (We Need to Talk About Kevin). Το 2007 κέρδισε το Όσκαρ β' γυναικείου ρόλου για την ταινία *Michael Clayton*.
μικρογραφία|258x258εσ|Η Σουίντον με τον Χανς Χερς στο Διεθνές Φεστιβάλ Κινηματογράφου της Βιέννης το 2009
Συμπεριελήφθη στη λίστα που εξέδωσε το περιοδικό *[[Τάιμ (περιοδικό)|Time]]* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

## Φιλμογραφία

## Παραπομπές


Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Νικήτριες Κυπέλλου Βόλπι Καλύτερης Ηθοποιού
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
1485 Ίζα

Η **Ίζα (Isa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,666. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Τα φυσικά χαρακτηριστικά της Ίζα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιζα
1486 Μαριλύν

μικρογραφία|3D μοντέλο του αστεροειδούς 1486 Μαριλύν
Η **Μαριλύν (Marilyn)** είναι ένας αστεροειδής  που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,772. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από τη Μάριλυν Χέργκετ (*Marilyn Herget*), τη θυγατέρα του Αμερικανού αστρονόμου Πολ Χέργκετ.

Αξιοσημείωτη είναι η πολύ μικρή κλίση του επιπέδου της τροχιάς της Μαριλύν ως προς το επίπεδο της εκλειπτικής, μόλις 4΄ 36΄΄.

## Φυσικά χαρακτηριστικά
Τα φυσικά χαρακτηριστικά της Μαριλύν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαριλυν
1488 Αύρα

Η **Αύρα (Aura)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,28. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας.

## Φυσικά χαρακτηριστικά
Τα φυσικά χαρακτηριστικά της Αύρας είναι άγνωστα. Η Αύρα περιστρέφεται γύρω από τον εαυτό της μία φορά κάθε 99,7 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αυρα
Πανιώνιος (κολύμβηση)

:*Το λήμμα αναφέρεται στο *'τμήμα κολύμβησης** του Πανιωνίου'' <br />''Για τα υπόλοιπα τμήματα δείτε το **κυρίως λήμμα Πανιώνιος Γυμναστικός Σύλλογος Σμύρνης**'

## Ιστορία
### Στη Σμύρνη
Αγώνες κολύμβησης διεξάγονταν στη Σμύρνη από τους Α΄ Πανιώνιους Αγώνες (1896). Σ' αυτούς συμμετείχαν κολυμβητές του Α.Σ. "Γυμνάσιον" (Πανιωνίου) και του Απόλλωνα. Το 1896 στην Α΄ Ολυμπιάδα της Αθήνας συμμετείχε ο κολυμβητής του Γυμνασίου Γρηγοριάδης στα 500 ελ. 

Το 1906 ιδρύθηκε ο Πέλοψ Μελαντίας, που προώθησε ιδιαιτέρως το άθλημα με την καθιέρωση των ετήσιων ναυτικών και κολυμβητικών αγώνων "Πελόπεια". Οι κολυμβητικοί αγώνες διεξάγονταν στην προκυμαία της Μελαντίας. Όλα τα αγωνίσματα ήταν ελεύθερης κολύμβησης: 100, 200, 400, 1600 μ. και σκυταλοδρομία 400 μ. Επίσης, 50 μ. παίδων. 

Η τελευταία διοργάνωση των Πελόπειων έγινε λίγο πριν την καταστροφή (31 Ιουλίου ως 7 Αυγούστου 1922). Σ’ αυτή διακρίθηκε μεταξύ άλλων και ο κολυμβητής του Πανιωνίου Αριστοτέλης Ωνάσης, ο μετέπειτα διάσημος επιχειρηματίας.

### Στην Αθήνα

Μετά την καταστροφή οι κολυμβητές του Πανιωνίου: Καραμπάτης, Τσιγκώνης, Καραγιαννόπουλος κ.ά. στήριξαν την ελληνική κολύμβηση κατά την πρώτη δεκαετία του μεσοπολέμου. Τον Αύγουστο του 1926 ο σύλλογος μετείχε με 12 αθλητές στο πανελλήνιο πρωτάθλημα (του ΣΕΓΑΣ) που έγινε στην Καστέλλα, στον όρμο Κουμουνδούρου, όπως και στο πανελλήνιο πρωτάθλημα 1927 που διεξήχθη στο Τουρκολίμανο στις 30-31 Ιουλίου. 

Το 1927 ο σύλλογος, μέσω του προέδρου του Δ. Δάλλα, ενήργησε, ώστε να ιδρυθεί ναυτική και κολυμβητική ομοσπονδία ανεξάρτητη από τον ΣΕΓΑΣ, κάτι το οποίο πραγματοποιήθηκε το 1928. Ο Πανιώνιος είναι ιδρυτικό μέλος της Ελληνικής Κολυμβητικής Ομοσπονδίας Φιλάθλων (ΕΚΟΦ).

### Στη Νέα Σμύρνη

Μεταπολεμικά το κολυμβητικό τμήμα του συλλόγου περιέπεσε σε παρακμή. Επανιδρύθηκε το 1979, όταν κατασκευάστηκε το Δημοτικό Κολυμβητήριο Ν. Σμύρνης και από το 1981 παίρνει μέρος στα Πανελλήνια Πρωταθλήματα κολύμβησης. Βρίσκεται μεταξύ των πρώτων συλλόγων της χώρας κυρίως στην κατηγορία γυναικών. 

Αθλητές του τμήματος έχουν πετύχει 27 Πανελλήνιες επιδόσεις κολύμβησης κατηγοριών και open και αγωνίστηκαν με την Εθνική ομάδα, παίρνοντας μέρος σε Βαλκανικούς και Πανευρωπαϊκούς αγώνες και σε διάφορα διεθνή meeting.

## Αναφορές


## Πηγές

* Πέτρος Λινάρδος, "Η Σμύρνη του Πανιωνίου", 1998.

## Eξωτερικοί Σύνδεσμοι
* Επίσημη ιστοσελίδα

Κολύμβηση
Πανιώνιος
Βελούδινο Βιβλίο

Με την ονομασία **«Βελούδινο Βιβλίο»** (*Бархатная книга*) είναι γνωστό ένα βιβλίο-κατάλογος των αριστοκρατικών οικογενειών της Ρωσίας και των γενεαλογιών τους. Το όνομα αυτό το οφείλει στο δέσιμό του από κόκκινο βελούδο. Ο κατάλογος αυτός ξεκινά χρονικά στα μέσα του 16ου αιώνα (1555) με τη λεγόμενη «Βασιλική γενεαλογία» (*Gosudarev Rodoslovets*) των Ρουρικιδών και των Γεδιμινιδών, και συμπληρώθηκε με νεότερο υλικό ύστερα από σχετικό διάταγμα του έτους 1682, επί αντιβασιλείας της Σοφίας, οπότε όλα τα προγενέστερα αντίστοιχα βιβλία κάηκαν.

Το «Βελούδινο Βιβλίο» τυπώθηκε για πρώτη φορά μόλις το 1787 από τις εκδόσεις του Πανεπιστημίου της Μόσχας με επιμέλεια του συγγραφέα Νικολάι Νοβίκοφ και αποτελεί σημαντική πηγή για τους ιστορικούς. Ο πλήρης κατάλογος των οικογενειών που περιέχονται στο «Βελούδινο Βιβλίο» υπάρχει εδώ.

## Εξωτερικοί σύνδεσμοι
* Το «Βελούδινο Βιβλίο» online (στη ρωσική γλώσσα)

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 222

Βελουδινο
Πανιώνιος (ενόργανη γυμναστική)

:*Το λήμμα αναφέρεται στο *'τμήμα ενόργανης γυμναστικής** του Πανιωνίου'' <br />''Για τα υπόλοιπα τμήματα δείτε το **κυρίως λήμμα Πανιώνιος Γυμναστικός Σύλλογος Σμύρνης**''



== Ιστορία ==

=== Στη Σμύρνη ===

Ο Πανιώνιος καλλιεργούσε το άθλημα από τα πρώτα χρόνια της ίδρυσής του. Το 1895 στα Τήνια πήρε μέρος ο αθλητής του [[Γυμνάσιον Σμύρνης|Γυμνασίου (Πανιωνίου)]] στο δίζυγο [[Νικόλαος Κονταξόπουλος]]. Αγώνες γυμναστικής περιλαμβάνονταν το 1904 τόσο στους [[Πανιώνιοι Αγώνες|Πανιώνιους Αγώνες]], όσο και στα Α΄ Απολλώνια. 

Στους Πανιώνιους Αγώνες του 1906 διεξήχθησαν τα αγωνίσματα μονόζυγο, δίζυγο, κρίκοι και αναρρίχηση επί κάλω με πολυνίκη το Ν. Αλιπράντη από τα Ταταύλα. Στους Πανιώνιους του 1907 ο Σημηριώτης του Πανιωνίου νίκησε στο μονόζυγο και διακρίθηκε στο δίζυγο. Επίσης, η ομάδα του συλλόγου με δάσκαλο το Σοφοκλή Μάγνη νίκησε στη σουηδική γυμναστική. Τέλος, το 1908 την πρώτη θέση κατέκτησε η ομάδα διελκυνστίδας του συλλόγου. 

===Στην Αθήνα===

Μετά την [[μικρασιατική καταστροφή]], και την εγκατάσταση στην [[Αθήνα]], υπάρχει μία αναφορά λειτουργίας του γυμναστικού τμήματος του συλλόγου το 1932. Συγκεκριμένα, στις 4 και 5 Ιουνίου 1932 ο Πανιώνιος μετείχε στις "γυμναστικές επιδείξεις", όπως αποκαλείτο το πανελλήνιο πρωτάθλημα γυμναστικής. Μετά την πρώτη ημέρα των αγώνων η ομάδα του συλλόγου βρισκόταν στην 3η θέση με 25β, πίσω από τον Πανελλήνιο (54β) και τον Εθνικό Γ.Σ. (29β).

=== Στη Νέα Σμύρνη ===

Το σημερινό τμήμα ενόργανης ιδρύθηκε το **1983**. Το [[1985]] κατασκευάστηκε ένα μεγάλο και σύγχρονο γυμναστήριο, μέσα στις εγκαταστάσεις του ποδοσφαιρικού γηπέδου της Νέας Σμύρνης, το οποίο για σειρά ετών απετέλεσε κέντρο προπόνησης της Εθνικής ομάδας και σήμερα είναι το μεγαλύτερο του λεκανοπεδίου μετά τα γυμναστήρια της Εθνικής ομάδας. Ονομάστηκε **Αίθουσα Σταμάτη Βασιλείου** στη μνήμη του Στ. Βασιλείου, που υπήρξε ο πρωτεργάτης της επανίδρυσης του τμήματος ενόργανης του συλλόγου.<br />

Το [[1990]] το τμήμα Ενόργανης του Πανιωνίου σημείωσε την πρώτη πανελλήνια νίκη στο ομαδικό σύνθετο νεανίδων. Από τότε μέχρι σήμερα οι αγωνιστικές ομάδες της Ενόργανης έχουν κατακτήσει σωρεία Πρωταθλημάτων σε όλες τις αγωνιστικές κατηγορίες, ενώ μεγάλες επιτυχίες έχουν σημειώσει αθλητές και αθλήτριες του συλλόγου, σε Βαλκανικούς, Μεσογειακούς αγώνες και στο Παγκόσμιο Πρωτάθλημα Εφήβων. Στους [[Θερινοί Ολυμπιακοί Αγώνες 2004|Ολυμπιακούς του 2004]] στην [[Αθήνα]] μετείχε η πρωταθλήτρια Ελλάδος στην ενόργανη αθλήτρια του Πανιωνίου **Μαρία Αποστολίδη'''.

## Eξωτερικοί Σύνδεσμοι
* Επίσημη σελίδα
## Πηγές

*Πέτρος Λινάρδος, "Η Σμύρνη του Πανιωνίου", 1998.
## Παραπομπές
     

Ενοργανη γυμναστικη
Πανιωνιος
Πανιώνιος (σκάκι)

## Ιστορικό
  
Το Σεπτέμβριο του **2003** δημιουργήθηκε το σκακιστικό τμήμα του Πανιωνίου κι έγινε μέλος της Ε.Σ.Ο. Το 2004 αγωνίζεται στην Β΄ τοπική κατηγορία και παρότι δεν διαθέτει ουσιαστικά έδρα πραγματοποιεί επτά νίκες σε ισάριθμους αγώνες και έτσι εξασφαλίζει την άνοδο της στην Α΄ κατηγορία. Το Σεπτέμβριο του 2005 σε αγώνα μπαράζ η ομάδα επικρατεί του Σ.Ο. Μπίκου Ηλιούπολης με 6-4 και κερδίζει πανηγυρικά την άνοδο στην Γ΄ Εθνική κατηγορία. Στις δύο συνεχείς ανόδους προστίθεται και η κατάκτηση της 3ης Θέσης στο Πανελλήνιο Σχολικό Πρωτάθλημα από τον αθλητή της Στεφανή Αλέξανδρο. Ως έδρα ο σύλλογος χρησιμοποιεί αίθουσες του 1ου Γυμνασίου Ν. Σμύρνης.

### Αγωνιστική πορεία

* 2004: Β΄ τοπική κατηγορία (1η θέση αήττητος)
* 2005: Α΄ τοπική κατηγορία (άνοδος έπειτα από μπαράζ)
* 2006: Γ΄ Εθνική κατηγορία (άνοδος έπειτα από μπαράζ)
* 2007: Β΄ Εθνική κατηγορία.
* 2008: Β΄ Εθνική - πρόκριση στα μπαράζ ανόδου.
* 2009: Β΄ Εθνική. 
* 2010: Β΄ Εθνική (άνοδος). Πανελλήνιο Διασυλλογικό Πρωτάθλημα: 6η θέση.
* 2011: Α΄ Εθνική. Πανελλήνιο Διασυλλογικό Πρωτάθλημα: 9η θέση.
* 2012: Α΄ Εθνική. Πανελλήνιο Διασυλλογικό Πρωτάθλημα: 15η θέση.
* 2013: Α΄ Εθνική. Πανελλήνιο Διασυλλογικό Πρωτάθλημα: 6η θέση.
* 2014: Α΄ Εθνική. Πανελλήνιο Διασυλλογικό Πρωτάθλημα: 4η θέση.
* 2015: Α΄ Εθνική. Πανελλήνιο Διασυλλογικό Πρωτάθλημα: 3η θέση.
* 2016: Α΄ Εθνική. Πανελλήνιο Διασυλλογικό Πρωτάθλημα: 9η θέση.
* 2017: Α΄ Εθνική. Πανελλήνιο Διασυλλογικό Πρωτάθλημα: 6η θέση.
* 2018: Α΄ Εθνική. Πανελλήνιο Διασυλλογικό Πρωτάθλημα: 11η θέση.

## Eξωτερικοί Σύνδεσμοι
* Επίσημη σελίδα

Σκακι
Π
Πανιώνιος (κωπηλασία)

:*Το λήμμα αναφέρεται στο *'τμήμα κωπηλασίας** του Πανιωνίου'' <br />''Για τα υπόλοιπα τμήματα δείτε το **κυρίως λήμμα Πανιώνιος Γυμναστικός Σύλλογος Σμύρνης**'

Πρόκειται για ιστορικό τμήμα, σήμερα ανενεργό, του Πανιωνίου Γ.Σ. Σμύρνης.

## Ιστορία

Στους Πανιώνιους Αγώνες διεξάγονταν αγώνες κωπηλασίας από τα τέλη του 19ου αιώνα, οι λεγόμενες «λεμβοδρομίες», με λέμβους δίκωπες και τετράκωπες. Το 1901 αγώνες λεμβοδρομίας διοργάνωσε κι ο Απόλλων. Ως αφετηρία χρησιμοποιούσαν μια πλωτή εξέδρα στην προκυμαία της Σμύρνης, μπροστά στη «Λέσχη των Κυνηγών», η οποία ήταν στολισμένη με σημαίες, τάπητες και πολυθρόνες για να κάθονται οι ελλανοδίκες. Το ίδιο σημείο ήταν και τερματισμός, εφόσον η διαδρομή ήταν κυκλική. Οι θεατές είτε στέκονταν στην προκυμαία είτε παρακολουθούσαν από ναυλωμένα καΐκια. Σημαντική ώθηση στους κωπηλατικούς αγώνες έδωσε η ίδρυση του "Ομίλου Ερετών Σμύρνης", γύρω στο 1901, που συμμετείχε με δική του λέμβο στη μεσολυμπιάδα του 1906 και τελούσε ετήσιους ναυτικούς αγώνες. Επίσης, η ίδρυση το 1906 του Πέλοπα Μελαντίας, που καθιέρωσε τους ετήσιους «Πελόπειους» ναυτικούς αγώνες.

Το 1908 ο Πανιώνιος ζήτησε πληροφορίες από τον Όμιλο Ερετών Πειραιά, ώστε να συμμετάσχει σε αγώνες στο Φάληρο και το 1909 τον κάλεσε να λάβει μέρος στους ΙΓ΄ Πανιώνιους Αγώνες. Προφανώς ο Όμιλος Πειραιά συμμετείχε, διότι το 1910 ο Πανιώνιος πληροφορεί τον Όμιλο ότι θα του αποστείλει σύντομα τα οφειλόμενα μετάλλια. Από την αλληλογραφία αυτή προκύπτει πως υπήρχε σημαντική κωπηλατική δραστηριότητα στο σύλλογο. Από σωζόμενα προγράμματα είναι γνωστό ότι η τετράκωπος με πηδαλιούχο του Πανιωνίου συμμετείχε το 1910 στους Θ΄ Αγώνες του Ομίλου Ερετών με τους Σ. Κατσιμακλή, Α. Παυλόπουλο, Αλ. Καΐρη, Φ. Τσολακίδη και Ν. Τσιντσίνη. Επίσης, το 1916 ο Πανιώνιος έλαβε μέρος στους Η΄ Πελόπειους ναυτικούς αγώνες. Μετά το 1922 το τμήμα κωπηλασίας δεν ξαναλειτούργησε.

## Eξωτερικοί Σύνδεσμοι
* Επίσημη σελίδα

## Πηγές
*Πέτρος Λινάρδος, "Η Σμύρνη του Πανιωνίου", 1998.

Κωπηλασια
1489 Αττίλας

Ο **Αττίλας (Attila)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,616. Ανακαλύφθηκε το 1939 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά του από το όνομα του Αττίλα, του ηγέτη των Ούννων τον 5ο αιώνα μ.Χ..

## Φυσικά χαρακτηριστικά
Η μέση διάμετρος του Αττίλα εκτιμάται σε 30,27 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,070. Ο Αττίλας περιστρέφεται γύρω από τον εαυτό του μία φορά κάθε 11 ώρες και 17 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αττιλας
1490 Λιμπόπο

μικρογραφία|3D μοντέλο του αστεροειδούς 1490 Λιμπόπο
Ο **Λιμπόπο (Limpopo)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,07. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από τον ποταμό Λιμπόπο της Αφρικής.

## Φυσικά χαρακτηριστικά
Η μέση διάμετρος του Λιμπόπο εκτιμάται σε 18,58 χιλιόμετρα. Ο φασματικός τύπος του είναι **Xc**, ενώ το γεωμετρικό άλβεδό του είναι 0,0811. Ο Λιμπόπο περιστρέφεται γύρω από τον εαυτό του μία φορά κάθε 6 ώρες και 39 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιμποπο
1492 Οππόλτσερ

Ο **Οππόλτσερ (Oppolzer)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,925. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Αυστριακού αστρονόμου, ιατρού και μαθηματικού Τέοντορ φον Οππόλτσερ.

## Φυσικά χαρακτηριστικά
Η μέση διάμετρος του Οππόλτσερ εκτιμάται σε 12,27 ± 1,5 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,089. Δεν είναι γνωστό αν και με ποια περίοδο περιστρέφεται ο Οππόλτσερ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οππολτσερ
Melissa virus

Ο ιός Melissa είναι ένας ιός υπολογιστή τύπου worm που λειτουργεί με το Microsoft Office, άρα δεν μπορεί να υπάρξει από μόνος του. Είναι γνωστός και ως **Mailissa**, **Simpsons**, **Kwyjibo**.

## Ιστορία
Πρωτοεμφανίστηκε στις 26 Μαρτίου 1999 σε μορφή e-mail. Ο ιός ήταν σε ένα αρχείο με όνομα "List.doc", που περιείχε κωδικούς για πρόσβαση σε 80 ιστοσελίδες. Η αρχική έκδοση του ιού εστάλη σε πολλά άτομα με μορφή e-mail.

## Δημιουργός
Ο Melissa δημιουργήθηκε από τον Αμερικανό David L. Smith. Ο ιός τύπου worm ενεργοποιείται μέσο μιας μακροεντολής που τρέχει σε MS WORD αρχεία, με αυτή την μέθοδο ο ιός worm έστελνε πληροφορίες πίσω στον Smith. Ο Smith καταδικάστηκε σε 10 χρόνια φυλάκιση, ενώ εξέτισε ποινή 20 μηνών και πρόστιμο 5,000$.

## Λέπτομεριες ιού
Ο ιός Melissa εξαπλώνεται με το πρόγραμμα Microsoft Word 97 και Word 2000, καθώς και με το Microsoft Excel 97, 2000 και 2003. Έχει την ικανότητα να πολλαπλασιάζει τον εαυτό του και να στέλνει e-mail με προγράμματα όπως Microsoft Outlook 97 ή Outlook 98. Έαν ένα αρχείο Word List.doc ή ένα άλλο παρόμοιο αρχείο περιέχει μέσα τον ιό , εφόσον το αρχείο κατέβει και ανοιχτεί εκτελείται μια μακροεντολή η οποία επιλέγει τα πρώτα 50 άτομα από τη λίστα και στην συνέχεια στέλνει σε όλους e-mail.
## Melissa.U
Μία παραλλαγή της μακροεντολής του ιού Melissa είναι ο Melissa.U , ο οποίος χρησιμοποιεί το Microsoft Outlook και στέλνει τον εαυτό του στους πρώτους 40 που βρίσκονται ως μέλη στο mail του χρήστη. Ωστόσο υπάρχει και μια άλλη έκδοση του ιού ο Melissa V/E ο οποίος αναζητά αρχεία του Microsoft Excel και επιλέγει κάποια τυχαία και τα καταστρέφει ή απλά τα αχρηστεύει εφαρμόζοντας κώδικα μακροεντολής. Στη συνέχεια δημιουργεί αντίγραφα από τα κατεστραμμένα αρχεία ζητώντας από τον χρήστη 100$ για έναν εξωτερικό λογαριασμό προκείμενου να ανακτηθούν τα αρχεία. Ο συγκεκριμένος ιός αφήνει ορατά ίχνη στο μητρώο των Windows παρέχοντας αρκετά στοιχεία για να εξασφαλίζεται η καταστροφή του και η ανάκτηση των κλεμμένων δεδομένων. Μια ειδική έκδοση του ιού τροποποιεί τα αντίγραφα ασφαλείας των δεδομένων, ξεγελώντας τον χρήστη ακόμη περισσότερο.Στην ουσία τροποποιεί τα δεδομένα καθιστώντας τα άχρηστα.

## Melissa.W
Ο Melissa.w είναι μια ακόμη παραλλαγή της μακροεντολής του ιού Melissa, δεν έχει χαμηλότερη προστασία στις μακροεντολές του Microsoft Word, εάν είχε τότε θα ήταν ίδιος με τον ιό Melissa.A.

## Melissa.AO
Περιεχόμενο ενός e-mail:
  Subject: Extremely URGENT: To All E-mail User - 
  Attachment: 
  Body: This announcement is for all E-MAIL user. Please take note
  that our E-Mail Server will down and we recomened you to read
  the document whitch attached with this E-Mail.

## Τρόποι αντιμετώπισης
Εάν λάβετε τον ιό Melissa με την μορφή E-Mail απλά μην ανοίξετε το συνημμένο αρχείο και δεν θα κινδυνεύετε. Εφόσον ο ιός έχει ήδη εγκατασταθεί στον υπολογιστή σας, κατεβάστε το αντίστοιχο antivirus για να αντιμετωπίσετε την απειλή.

Κατηγορία:Ασφάλεια υπολογιστών
Γιάννης Αγγέλου (ποδόσφαιρο)

Ο **Γιάννης Αγγέλου** υπήρξε ιδρυτικό μέλος και πρόεδρος του Άρη Θεσσαλονίκης στις περιόδους 1929-1931, 1941-1949 και 1951. Το 1946 σύστησε την επιτροπή ανεγέρσεως γηπέδου, προκειμένου να κατασκευαστεί το Χαριλάου και βοήθησε τα μέγιστα μαζί με τον Στέργιο Γιουβανάκη, προκειμένου να αποκτήσει η ομάδα δικό της γήπεδο

Υπό την προεδρία του, η ποδοσφαιρική ομάδα του Άρη αναδείχθηκε σε ένα από τα δυνατότερα σωματεία της Ελλάδας, κατακτώντας το πρωτάθλημα του 1946. Παράλληλα, η ομάδα μπάσκετ του συλλόγου, κατέκτησε το πρωτάθλημα του 1930 και η ομάδα υδατοσφαίρισης τα πρωταθλήματα του 1929 και του 1930.

## Παραπομπές



## Πηγές
* Ιδρύεται εν Θεσσαλονίκη υπό την επωνυμίαν «ΑΡΗΣ»... - Pamesports.gr
* Άρης: Θεός ενός... αιώνα! (photos+videos) - Onsports.gr

Κατηγορία:Πρόεδροι ΠΑΕ Άρη
Κατηγορία:Έλληνες πρόεδροι αθλητικών συλλόγων